**LEADERS School, unica școală de leadership din România**

**dedicată tinerilor, a ajuns la a 15-a ediție**

An de an tinerii de elită din România se întâlnesc la Predeal și învață de la lideri de succes, precum fondatorul SMURD, Raed Arafat, actorul Marcel Iureș, astronautul Dumitru Prunariu, inventatorul Justin Capră, regizorul Stere Gulea, campionul mondial la canotaj, Vasile Tomoiagă, sau antreprenorul Iulian Stanciu. Primăvara aceasta are loc cea de-a 15-a editie. Cei peste 400 de absolventi ai LEADERS School spun că li s-a schimbat viața după participarea în program.

### București – 2 februarie 2015

**Fundația LEADERS îi invită pe tinerii români cu vârste cuprinse între 18 și 25 de ani să aplice la cea de-a 15-a ediție a unicei școli de leadership din România dedicată lor – LEADERS School, desfășurată și în acest an sub Înaltul Patronaj al Alteței Sale Regale, Principele Radu al României. Evenimentul va avea loc în perioada 29 martie - 4 aprilie 2015 la Hotel Orizont din Predeal. Elevii în an terminal, studenții din țară sau străinătate și juniorii din companii se pot înscrie în program până pe 15 martie.**

În cadrul LEADERS School sunt abordate următoarele 3 **concepte cheie**: Leadership personal, Comunicare și Lucru în echipă. Fiecare dintre aceste teme este pusă în aplicare în cadrul atelierelor de leadership și apoi dezbătută alături de practicieni din business, artă, sport, societatea civilă și mediul militar. În ultima zi a programului participanții iau parte la o simulare de business coordonată de un antreprenor român de top, în cadrul căreia sunt puși în situația de a-și conduce echipa spre succes.

“*Înainte de LEADERS School îndrăzneam să visez la o afacere, după LEADERS School mi-am suflecat mânecile și am pornit propria afacere.”* – Ruxandra Ion, Absolventă LEADERS School și Co-Founder Evoprimes. Asemeni Ruxandrei, pentru majoritatea absolvenților LEADERS School a fost un punct de inflexiune: s-au angajat, au pornit afaceri, au decis să plece la studii în străinătate sau au revenit în România, au pus bazele unui ONG, au început să se implice în activități de voluntariat sau au realizat că nu sunt acolo unde își doresc, și-au dat demisia și au luat-o de la capăt.

Înscrierile pentru LEADERS School, ediția a 15-a au început și se fac online la acest [link](http://www.leaders.ro/programe/leaders-school/aplica-ls/). Participarea în program se face pe bază de selecție (chestionar online și interviu), iar pachetul de acces include participarea la toate cursurile școlii, cazare și acomodare timp de 6 zile la Hotel Orizont din Predeal, mentorat lunar gratuit până la vârsta de 25 ani, includerea în comunitatea LEADERS (peste 3000 de membri), oportunități exclusive de job-uri și discounturi la evenimentele LEADERS și evenimentele partenere și oportunitatea de a-și descoperi punctele forte pe baza Testului Clifton StrengthsFinder, oferit de Gallup România.

Ediția a 15-a LEADERS School are loc cu sprijinul partenerilor: Raiffeisen Bank, Ursus Breweries, BRD Groupe Société Générale și Adobe.

Pentru mai multe detalii despre curriculum și profilul tinerilor din comunitatea de absolvenți LEADERS Schoool, [accesați](http://www.leaders.ro/download-brosura-leaders-school/) brosura programului.

**Despre Fundația LEADERS**

Fundația LEADERS își propune să fie cea mai puternică sursă de idei și oameni valoroși din România. Contribuim la transformarea modernă a României prin dezvoltarea unor lideri responsabili și a unei mentalități orientate către implicare și acțiune. Printre cele mai importante inițiative ale Fundației LEADERS se numără Leadership Autentic, LEADERS School, LEADERS Education și LEADERS Academy.

CONTACT

Adelina Maria

[adelina@leaders.ro](mailto:adelina@leaders.ro)

0722193066 / 021/3110946

www.leadersschool.ro